Dansk keeper utliknet med hælen fem minutter på overtid
På stillingen 2-1 til favorittene fra Eindhoven ble Hansen kastet i angrep fem minutter på overtid da hjemmelaget fikk frispark. Innsvingeren var ikke spesielt imponerende, men dansken fikk maks ut av dødballen da han med ryggen mot mål kastet seg rundt, flikket ballen bakover og inn i hjørnet med hælen. Keeperen jublet ellevilt sammen med ADO Den Haag-spillerne for det som ble ett poeng i serieåpningen i den nederlandske æresdivisjonen på Kyocera Stadion.Martin Hansen startet karrieren i Brøndby før han tidlig ble hentet til Liverpool. Han fikk ingen kamper på førstelaget, men ble leid ut til Bradford før han flyttet hjem og spilte for Viborg og FC Nordsjælland. I fjor sommer skrev 25-åringen under en toårskontrakt med ADO Den Haag. Scoringen kan på mange måter minne om langt mer meritterte Zlatan Ibrahimovic' kunststykke i 4-0-seieren over Bastia i 2013. Som mot Italia under EM i 2004 viste svensken at han også er målfarlig selv om ballen blir slått inn bak ham.Med en mann i ryggen satte han hælen på en flikk fra Hervin Ongenda, og ballen føk inn ved lengste stolpe bak en sjanseløs Mickaël Landreau. – Jeg så muligheten da situasjonen oppsto. Da forsøkte jeg å få den mot mål på én berøring, og det var den eneste måten å få det til på. Det er en deilig følelse når du får det til, uttalte PSG-spilleren i etterkant via sin app. Husker du denne? Småskadd Zlatan tryllet med hælen mot Bastia Keeper med Zlatan scoring mot PSV, 4 min på overtid, 2-2. — Arne Sandstø (@as_arne)11.08.15, 08:24 Det målet til ADO-keeper Martin Hansen fire minutter på overtid mot PSV ... Redder 2-2 med flikk fra 12 meter. — Jørn Sundby (@JornSundby)11.08.15, 08:25
(ADO Den Haag - PSV Eindhoven 2-2) På beste Zlatan Ibrahimovic-vis kastet keeper Martin Hansen (25) seg rundt og scoret med hælen med ryggen mot mål dypt inne i overtiden mot PSV.